**Lp kohtunik Merike Varusk**

Harju Maakohus

Tallinna kohtumaja

**Tsiviilasi nr 2-15-18092**

07. aprill 2020. a.

**TAOTLUS**

**pankrotihaldurile lõpliku tasu kinnitamiseks**

Harju Maakohtu 17.02.2016. a kohtumäärusega kuulutati välja Rahalaev OÜ (registrikood 11514305) pankrot ning pankrotihalduriks nimetati Martin Krupp, kes kinnitati pankrotihalduriks võlausaldajate esimesel üldkoosolekul 08.03.2016. a.

19.12.2016. a. toimus nõuete kaitsmise koosolek, kus vaadati läbi 1 nõudeavaldus summas 602 387,80 eurot. Nõuete kaitsmise koosolekul nõuet ei vaidlustatud.

21.04.2017. a koostas pankrotihaldur jaotusettepaneku, mille Harju Maakohus kinnitas 04.05.2017. a määrusega.

Võlgniku varaks oli nõue AS Alta Foods (pankrotis) vastu summas 985 684 eurot (15 422 608 Eesti krooni). Nimetatud nõue tunnustati AS Alta Foods (pankrotis) pankrotimenetluses teise järgu nõudena. AS-i Alta Foods (pankrotis) pankrotimenetluses on tehtud väljamakse võlgniku pankrotimenetlusse summas 41 468,58 eurot. AS Alta Foods pankrotimenetlus lõppes 10.01.2019.a. kohtumäärusega lõpparuande kinnitamisega. AS Alta Foods pankrotihalduri selgituste kohaselt rohkem väljamakseid oodata ei ole.

Pangaintressidena on laekunud 0,16 eurot.

Kokku on pankrotivarasse laekumisi toimunud summas 41 468,74 eurot. Pankroti välja kuulutamise hetkel oli võlgniku arvelduskontol 385,53 eurot.

Pankrotiseaduse § 65 kohaselt arvutatakse pankrotihaldurile tasu lähtuvalt pankrotiseaduse §-s 651 toodud piirmääradest. Pankrotiseaduse § 651 kohaselt halduri tasu alammäär pankrotivaralt suurusega 41 468,74 eurot on 5 611,77 eurot, millele lisandub käibemaks ehk kokku 6 734,11 eurot..

PankrS § 65 lg 1 määrab kohus haldurile lõpliku tasu pankrotimenetluse lõpparuande kinnitamisel.

**Arvestades eeltoodut ja halduri töö mahtu, töö keerukust ja halduri kutseoskust ning juhindudes PankrS § 65 ja § 651 palun kohtul kinnitada pankrotihaldurile lõplik tasu summas 5 611,77 eurot, millele lisandub käibemaks ehk kokku 6 734,11 eurot, mille palun määrata võlgnikult Saneerimismenetluse OÜ, registrikood 11579994,** **(a/a EE092200221044428799 Swedbank AS) kasuks.**

Lugupidamisega

*/allkirjastatud digitaalselt/*

Martin Krupp